És la segona vegada que gaudim d'un dels allotjaments de la Zaida i el Josep LLuís i un cop més ha estat espectacular. La casa té tot l'equipament necessari per facilitar l'estada (des del primer cop que vam venir, ja fa 2 anys, han anat ampliant el jardí).
Aquest cop hem pujat una parella i 3 amics i la convivència amb els hostes dels altres 2 apartaments ha estat fluida, compartint la piscina i les zones exteriors comuns.
Albons és un poble encantador, tranquil, silenciós i molt bonic. Amb una ubicació excepcional, a només 10 minuts de l'Escala i a 20 de Torroella de Montgrí, oferint infinites possibilitats tant per trobar cales paradisíaques, com per perdre't pels poblets enmurallats de l'Empordà.
La Zaida i en Josep Lluís són uns amfitrions genials, sempre atents i molt discrets. I fins i tot els veïns són encantadors - van regalar-nos un feix de llenya seca per encendre la barbacoa quan ens van veure barallant-nos amb el sac de carbó.
Puc assegurar que tornarem a allotjar-nos-hi aviat, és un oasi de pau i tranquilitat amb totes les comoditats necessàries per desconnectar de l'estrés i la rutina.